Lainsäädäntöhanke koskien kuntien ja vakuutusyhtiöiden yleishyödyllisyyskriteerejä valtion tukemien vuokratalojen omistajina

Asettaminen	
	Ympäristöministeriön Asunto- ja rakennusosasto on 20.2.2002 asettanut lainsäädäntöhankkeen koskien kuntien ja vakuutusyhtiöiden yleishyödyllisyyskriteerejä valtion tukemien vuokratalojen omistajina.	

Toimikausi	
	20.2.2002 - 31.3.2003  	

Tausta	
	Vuoden 1999 alussa hyväksyttiin lainsäädäntö, jolla yleishyödyllisyyskriteerit saatettiin koskemaan sosiaalisia asuntoja tuottavia yhteisöjä. Hallitusohjelmassa 15.4.1999 todetaan, että yleishyödyllisyyssäädöksiä kehitetään kattavammaksi ja toimivammaksi koskemaan mm. kuntia ja niiden vuokrataloyhtiöitä. 
Asuntoyhteisöjä koskevan yleishyödyllisyyslainsäädännön yhteydessä eduskunta edellytti, että kriteerit ulotetaan koskemaan kaikkia yksityisoikeudellisia yhteisöjä eli myös vakuutusyhtiöitä.	

Tavoitteet	
	Tavoitteena on kuntien vuokra-asunnoissa asuvien aseman turvaaminen siten, että valtion tuki asuntotuotantoon kanavoituisi asukkaille ja asunnot säilyisivät vuokra-asuntokäytössä vähintään niin kauan, kuin niille on kunnan alueella kysyntää.

Tavoitteena on lisäksi ulottaa yleishyödyllisyyskriteerit koskemaan vakuutusyhtiöitä, jotta myös vakuutusyhtiöiden omistamissa, valtion tukea saaneissa vuokra-asunnoissa asuvien asema olisi yhtäläinen muihin valtion tukemissa vuokra-asunnoissa asuviin nähden.	

Tehtävä	
	Luodaan säännökset, joilla vuokra-asuntoja omistaville kunnille ja vakuutusyhtiöille määritellään yleishyödyllisyyskriteerit.	

Organisointi	
		Puheenjohtaja
Jouni J. Särkijärvi, ylijohtaja, ympäristöministeriö 	
		
Jäsenet:	
		Liisa Linna-Angelvuo, hallitusneuvos, ympäristöministeriö 	
		Tiina Honkanen, lainsäädäntöneuvos, ympäristöministeriö 	
		Hannu Rossilahti, aravahallintopäällikkö, Valtion asuntorahasto 	
		Tero Tuomisto, rahoituspäällikkö, Valtion asuntorahasto 	
		Sihteeri Satu Räsänen, ylitarkastaja, ympäristöministeriö 	
		
	Työryhmän jäseninä on virkamiehiä ympäristöministeriöstä ja Valtion asuntorahastosta. Kunta- sekä vakuutusyhtiösektoria kuullaan erikseen asiantuntijoina.	

Kustannukset ja rahoitus	
	Hanke suoritetaan virkatyönä ja kustannukset maksetaan ympäristöministeriön toimintamenomomentilta 350121023.	

	Kehittämisjohtaja	Markku Tahvanainen	

	
	Ylitarkastaja	Jorma Pietiläinen	

JAKELU	
	Työryhmän jäsenet	

TIEDOKSI	
	Valtion asuntorahasto, Valtiokonttori, Ympäristöministeriön muut osastot, Suomen Kuntaliitto , Vakuutusyhtiöiden keskusliitto ja tiedotus.